EH Bildu Nafarroa talde parlamentarioari atxikitako Adolfo Araiz Flamarique jaunak idatziz erantzuteko galdera bat egin du (PES-00139). Haren bidez, honako informazio hau eskatzen dio Nafarroako Gobernuari:

**Gobernuak zer iritzi dio eremu ez euskalduneko udal bateko langile-deialdi batean *“frantsesez, ingelesez edo alemanez jakitea, Europar Batasuneko hizkuntza ofizialak baitira”* merezimendu gisa baloratzeari eta, aitzitik, Nafarroako beste hizkuntza berekia, euskara, merezimendu gisa ez baloratzea?**

Elkarrekiko leialtasun instituzionalaren printzipioan oinarriturik, Nafarroako Gobernuak ez du jarrerarik erakusten beste erakunde publiko batzuek beren eskumenak baliatuz hartutako erabakien inguruan.

Nafarroako Gobernuak ez du pentsatu aipatutako ebazpenaren aurkako errekurtsorik jartzea, ez baitu legezkotasuna kontrolatzeko berariazko betebeharrik administrazio-egintza batean, baldin eta ez bada ekintza horretako alderdik bat, eta toki-erakunde baten berezko eskumenak baliatzearen ondorio bada.

Nafarroako Gobernua lanean ari da Nafarroako Administrazio Publikoetan euskararen erabilera arautzen duen 103/2017 Foru Dekretua aldatzeko, berme juridikorik handiena eskaintzen duen eta, gainera, adostasun sozial, politiko eta sindikal handiena duen arau-formula bat planteatzeko, betiere Nafarroako errealitate soziolinguistikoa eta haren zonifikazioa errespetatuz.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2020ko abuztuaren 14an

Lehendakaritzako, Berdintasuneko, Funtzio Publikoko eta Barneko kontseilaria: Javier Remírez Apesteguía